ActionSA wys EFF-koalisieaanbod van die handHerman Mashaba, president van ActionSA (Foto: Action SA) ActionSA het ŉ voorstel vir samewerking van die Ekonomiese Vryheidsvegters van die hand gewys. Herman Mashaba, president van ActionSA, sê indien sy party in ŉ koalisieregering betrokke raak, verbind dit ActionSA met enige party wat betref prioriteite vir dienslewering aan die kiesers wat betref die ontwikkeling van begrotings. “Alhoewel ons senaat ŉ rits kwessies oor die voorstel deur die EFF bespreek het, hou die primêre kwessie verband met afhanklikheid van ANC-ondersteuning. ActionSA het tydens sy verkiesingsveldtog homself daartoe verbind om nooit met die ANC saam te werk nie en enige reëling wat afhanklik is van ondersteuning van die ANC, sal ŉ oortreding wees van die belofte wat ons aan Suid-Afrikaners gemaak het.” Mashaba sê ActionSA het dit duidelik gestel dat mens nie die probleme in Suid-Afrika kan oplos deur samewerking met die ANC nie – die oorsaak van die probleem. “Onder só reëling kan dienslewering nie geprioritiseer word nie, want die ANC wil hê departemente moet gevul word met mense wat aangestel word op grond van wie hulle ken, nie wat hulle weet nie. Onder só reëling sal ActionSA nie sy mandaat kan vervul om korrupsie teen te staan nie, want hy sal deurgaans diegene, met wie hy in koalisie staan, moet ondersoek en stappe teen hulle moet doen.” ActionSA werk onverpoosd saam met ander politieke partye om ŉ koalisie-ooreenkoms aan te gaan waar inwoners eerste gestel word. “Ons doen ŉ beroep op partye, wat in dié verband soos ons dink, om vinnig en beslissend op te tree en ŉ ooreenkoms aan te gaan wat die wil van Suid-Afrikaners wat die ANC uit sy magsposisie te verwyder, sal reflekteer. Ons wil ANC in die opposisiebanke behou sodat die werk om Suid-Afrika te herstel, kan begin.”